Programa “Concilia l´Estiu Alcàsser 2021”
dj., 20/05/2021 - 10:48

S’acosta l’estiu amb les pertinents vacances escolars i la previsió de l’avanç de la pandèmia ens mostra un panorama millor per aquest estiu.

Davant  aquesta situació, la Regidoria de Joventut de l’Ajuntament d’Alcàsser està preparant una nova edició del programa Concilia l’estiu, que es va posar en marxa el darrer any per tal de cobrir la necessitat d’algunes famílies, amb fills/es a càrrec en edat escolar, de conciliar la vida familiar amb la vida laboral.

Aquest programa conta amb dues variants, d’una banda, “Concilia l’Estiu Alcàsser 2021” és l’escola vacacional per als xiquets i xiquetes d’entre 3 i 12 anys que tants anys està funcionant exitosament a la nostra localitat i, d’altra banda, també s’oferirà el servei “Concilia l’Estiu Jove 2021” amb activitats i tallers per als joves a la Zona Jove i CIJ “El Dau”.

Per tal de adaptant-se a les últimes mesures sanitàries recomanades per a combatre el SARS-CoV-2, les activitats tant dels més menuts com dels joves es realitzaran en grups reduïts de 10 a interior i de 20 al exterior, més el monitor/a,  i s’aplicarà en protocol Covid pertinent.

Concilia l’Estiu Alcàsser es durà a terme durant el període de vacances escolars, en el CEIP 9 d’Octubre, del dia 28 de juny al 30 de juliol, en horari de 7.30 a 9.00 hores escoleta matinera (opcional sense cost) i de 9.00 a 14.00 hores les activitats. El preu de l’escoleta és de 90€ el primer fill/a, 60€ el segon fill/a i 40€ a partir del tercer fill/a.

Les places es van a limitar a un total de 110 alumnes.

Les inscripcions es podran realitzar en la Zona Jove i CIJ “El Dau” del dia 1 al 16 de juny, tots dos inclusivament, en horari de 15:00 a 20:30 hores. Els documents necessaris per a la inscripció es poden descarregar de la pàgina web de l’Ajuntament.

En cas de que les sol·licituds superen les places ofertades, es baremarà prioritzant els següents criteris:

1.Estar treballant els dos progenitors o ser família monoparental treballadora (caldrà adjuntar justificació laboral en el moment de fer la inscripció).

2. L’ordre d’inscripció.

Les persones interessades en inscriure's al programa, hauran d'aportar una fotocòpia de la targeta sanitària (SIP) del xiquet o xiqueta participant, la fitxa d'inscripció i la declaració responsable (que poden descarregar en els següents enllaços).